
O hotărâre crudă 


O mulţime imensă se înghesuia în marea piaţă din faţa 
palatului a viceregelui din Chili, atotputernicul şi trufaşul don 
Esteban, ce-şi avea reşedinţa la Valparaiso. 

Această gloatá era în întregime compusă din spanioli 
aparţinând clasei bogate, din mici proprietari de terenuri si 
hacienzi sau fermieri. Fie că erau plantatori, sau comercianţi 
puternici şi industriaşi, veneau în fuga mare ca la un semnal din 
toate părţile regiunii. 

Asemenea întrunire de populaţie nu se mai văzuse aici, după 
cum îşi aminteau oamenii, şi le era greu să-şi dea o părere. 

Un număr considerabil de soldaţi păzeau vecinătatea palatului 
viceregelui, cu armele în mâini şi indiferenți la posturile lor. 

Toţi ceşti mari proprietari, plantatori şi negustori, evident că 
se înţeleseseră să organizeze această importantă manifestare. 
Adevărul este că-şi fixaseră întâlnirea în faţa palatului viceregelui 
pentru a-i prezenta acestuia doleantele lor, a-şi împărtăşi voinţa, 
şi după o discuţie prealabilă, să-l hotărască s-o accepte. 

Mulțimea ce umplea piaţa aştepta răspunsul de la o delegaţie 
pe care aceşti oameni de seamă chilieni o aleseră dintre ei şi era 
prezentă acum la vicerege. 

Delegații fuseseră primiţi la palat cu cea mai mare curtoazie. l- 
a introdus în sala de audienţe un demnitar înalt, în propria 
prezenţă a viceregelui. 

Viceregele era un bărbat în puterea vârstei, văduv şi cunoscut 
prin slăbiciunea sa accentuată pentru sexul frumos. Cheltuielile 
lui nebuneşti erau atât de exagerate, încât în ciuda stimulentelor 
acordate funcţionarilor săi, nu putea niciodată să dispună de 
sume mari. 

Aşa se face că profita de toate ocaziile favorabile ca să-şi 
umple cuferele, care erau întotdeauna goale. 

El a făcut deputátiei cea mai plăcută primire. Trebuise deja să 
recurgă la mai multe împrumuturi de la marii proprietari ai ţării, 
faţă de care era departe de a-şi fi achitat datoriile, şi ţinea să se 
dea bine cu ei. 

— Cu ce pot sá vá servesc, domnilor? s-a adresat delegatilor 
cu cel mai minunat surâs, însă fără a-şi părăsi o clipă obisnuitul 
său aer autoritar, care făcea populaţia din Valparaiso, nu fără 
temei, să afirme că viceregele lor se socotea mai puternic decât 

regele Spaniei. Ce pot să fac pentru voi? Spuneti-mi dorinţele si 
revendicările. Sunt gata să le satisfac cât îmi stă mai bine cu 
putinţă. 

Atunci, a înaintat cel mai influent din delegaţie. Cu respect, 
dar şi cu sentimentul importanţei ce-i conferea bogăţia personală 
şi mandatul concetátenilor săi, el s-a adresat în aceşti termeni 
reprezentantului coroanei: 

— Ştii, excelenţă, că am convocat în capitală o mare adunare. 
Pentru asta avem un motiv forte grav, pe care trebuie să-l 
prezentăm urgent. La ce ne ajută bogăţiile, plantațiile, minele, 
cirezile, dacă ne lipseşte personalul care să conducă aceste 
plantaţii şi ferme, să exploateze minele inepuizabile, să păzească 
imensele cirezi? Excelenţă, ne lipsesc lucrătorii, ne lipsesc 
braţele de muncă! Din nefericire, climatul nostru este de aşa 
natură, încât europenii de aici cad repede bolnavi, sau refuză să 
lucreze, chiar pentru un salariu ridicat. In ce priveşte bástinasii 
ţării, incápátànatii araucani, sunt de neînduplecat, de o 
independenţă de neinfránt, şi după cum ştii, preferă să se 
retragă în refugiile inaccesibile din munţii lor, mai degrabă decât 
să se supună dominaţiei noastre, fără să putem să le impunem 
corvezi. 

Aceastá aluzie la araucani, locuitorii primitivi ai regiunii, l-a 
făcut pe vicerege să-şi încrunte sprâncenele. Nu voia defel să i 
se trezească amintiri, căci aceşti indigeni agresivi, în dragostea 
lor pentru independenţă şi libertate, zdrobiseră trupele spaniole 
în mai multe confruntări sângeroase. 

De altfel, aceşti oameni primitivi erau cu totul nepotriviti 
muncilor grele şi prelungite, astfel că trebuise să se renunţe la 
folosirea lor, ca şi în alte colonii spaniole de mâna de lucru a 
localnicilor. 

— Vezi deci, excelenţă, în ce situaţie tristă ne aflăm, a 
continuat purtătorul de cuvânt al deputátiei. Ne este cu 
neputinţă nu numai să márim întinsele noastre plantaţii, dar să si 
obţinem tot profitul pe care cu drept îl aşteptăm. In minele 
noastre zac nemişcate şi neexploatate nişte averi imense, căci 
din lipsa lucrătorilor suntem obligaţi să lăsăm să doarmă în 
fundul pământului cele mai preţioase filoane. Nenumăratele 
noastre cirezi de cai şi de vite revin încetul cu încetul la situaţia 
de sălbăticie, deoarece nu există oameni care să le păzească şi 
să aibă grijă de ele. Rugám deci pe excelența voastră să ne vină 
în ajutor. Vom şti întotdeauna şi în tot modul să-i mărturisim 
recunoştinţa noastră. Fă în aşa fel în cât să vină din metropolă 

noi contingente de lucrători, de păstori şi mineri. 

Vorbind de recunoştinţă, reprezentantul delegaţiei a aruncat 
pe furiş o privire semnificativă, căci ştia sigur ce-l doare pe 
puternicul personaj. Acest termen de ,recunostintá" trebuia 
practic să se transforme în bani sunători, care să-i permită 
viceregelui să-şi facă treburile şi plăcerile mai lacome decât 
nevoile sale. 

Don Esteban a înţeles şi a apreciat această manieră discretă 
de a-l face să-şi dea seama cum stăteau lucrurile. Şi ca să-i arate 
vorbitorului că pricepuse delicata lui aluzie, i-a adresat un surâs 
amabil şi i-a făcut cu mâna un gest prietenesc. 

— Vă împărtăşesc în întregime vederile, domnilor, a răspuns el 
cu bunăvoință. Situaţia critică a credincioşilor mei supuşi mi-a 
pătruns adânc la inima mea de părinte. Voi face tot ce îmi stă în 
puterea ca să vă vin în ajutor. Insă pentru asta sunt necesare 
nişte discuţii şi hotărâri administrative, a căror importanţă este 
proporţională cu scopul pe care-l urmăriţi. De aceea, mă voi 
sfătui cu consiliul asupra modului de a ajunge fără zăbavă la un 
rezultat de natură să vă satisfacă. Nu se va renunţa cu nimic la 
măreţia şi continua prosperitate a provinciei Chili. De altminteri, 
acesta este rolul şi datoria mea ca vicerege ale acestei ţări şi de 
aceea, eforturile mele se confundă cu ale voastre. 

Cu aceste cuvinte amabile, don Esteban şi-a luat rămas bun 
de la delegaţie. Delegații s-au reîntors la mulţimea nerábdátoare, 
care aştepta afară rezultatul demersului reprezentanţilor săi, şi 
au informat-o despre făgăduielile viceregelui. 

Acolo sus, în fastuoasa sală a palatului, don Esteban a coborât 
maiestuos de pe tronul de vicerege, şi după ce şi-a concediat 
anturajul, s-a retras în apartamentele sale private, unde îl 
aşteptau câţiva din consilierii săi cei mai intimi. 

— Aţi auzit, domnilor, de scopul revendicărilor şi voinţa 
supuşilor mei, a spus el fără ocolişuri consilierilor, pe care-i ştia 
nişte oameni sireti, foarte pricepuţi în toate smecheriile şi toate 
intrigile. Este vorba să se procure nişte muncitori marilor noştri 
proprietari de terenuri. Cu această condiţie voi obţine de la ei 
nişte subvenţii, de care am nevoie presantă. Lăzile mele sunt 
încă goale şi trebuie să fie umplute cu orice preţ. Drept urmare, 
vom acţiona cât mai repede. Ascultaţi! Mi se pare că cel mai bun 
plan constă în a răspândi în Spania nişte descrieri şi anunţuri 
atrăgătoare despre provincia noastră şi despre resursele sale, în 
aşa fel încât să atragem aici o mulţime de emigranţi săraci. 

— Nu, excelenţă, asta nu va servi la nimic, a răspuns imediat 

unul din consilieri, sau cel puţin nu ne vom atinge cu totul 
scopul. Aceşti oameni veniţi din Europa nu vor rezista aici multă 
vreme şi vor cădea bolnavi, cea mai mare parte murind. In ce-i 
priveşte pe supraviețuitori, ei vor cere asemenea salarii, încât 
vor ajunge imediat în situaţia de a refuza să lucreze. Noi am 
făcut de-acum această experienţă de mai multe ori şi niciodată 
n-am reuşit. Europenii nu suportă bine climatul, îndeosebi dacă 
sunt supuşi la munci grele. 

— Toate acestea sunt frumoase şi bune, a reluat 
atotputernicul vicerege. Ştiu la fel de bine ca şi voi. Insă cine are 
de propus un proiect mai bun? Pe de altă parte, araucanii ies din 
atenţia noastră şi de altminteri nu pot fi folosiţi. Nu-mi trebuie 
altceva decât să-mi umplu lada deja goală. Dacă nu satisfac într- 
un mod sau altul cererea influentelor personalităţi, nu mi se vor 
acorda banii de care am nevoie imediată. ` 

Consilierii s-au privit dezorientati. Jet pierduseră graiul. 
Viceregele mârâia şi bombánea. Isi răsucea cu mânie mustata şi 
bătea nervos cu degetele masa de consiliu. 

Deodată o mână a îndepărtat perdeaua de la uşă. A intrat un 
om. Purta uniforma de căpitan de corabie al flotei spaniole. Era 
destul de scund şi avea un cap şiret de vulpe, fata uscăţivă si 
foarte bronzată, fizionomia mobilă şi mişcările sacadate ale unei 
firi extrem de nervoasă. 

— Dar asta-i nemaipomenit! a strigat viceregele. Ce cauti aici, 
căpitane! Trebuie să-ţi aplic o pedeapsă exemplară pentru că ai 
încercat să tulburi astfel deliberările consiliului. Retrage-te 
imediat! ` 

Căpitanul n-a spus nimic. S-a mulţumit să se încline adânc. In 
ochii săi strălucea o lumină ciudată. 

— Cu permisiune voastră, excelenţă, a spus el, am dreptul să 
cred că deliberările consiliului nu-ţi oferă nici o ieşire din impasul 
în care sunt scufundati marii proprietari ai provinciei si eu pot să 
dau o legitimă satisfacţie cererilor lor. Cunosc un mijloc. Şi dacă 
excelența voastră va găsi de cuviinţă să intervină ca să mi se 
asigure comanda unei escadre, vă asigur că voi găsi imediat 
soluţia dificultății. 

In pofida nemulțumirii ce o cauza viceregelui nepotrivita 
intervenţie a căpitanului, el n-a rezistat curiozitátii de a cunoaşte 
soluţia destul de îndrăzneţ oferită. A făcut semn intrusului să se 
apropie şi i-a cerut să-şi prezinte propunerea. 

— Dacă sfatul tău este bun, a declarat el pe loc, poţi conta pe 
concursul meu. Să văd ce poţi să-mi sugerezi. 

Trăsăturile căpitanului spaniol au luat o înfăţişare diabolică. 

一 Excelenţă, a început el, cu o voce rágusitá, ce trecea printre 
dinţii săi strânşi ca un şuierat de reptilă, acolo pe marele ocean, 
spre vest, la o distanţă ce poate fi străbătută în câteva zile, se 
găseşte o insulă ciudată. Aceasta este Vaihu, insula Paştilor, cum 
a denumit-o navigatorul Roggeween, deoarece el a debarcat 
acolo în ziua aceea. Populaţia ce locuieşte în această insulă are 
pielea brună. Oamenii de acolo sunt voinici şi au obiceiuri foarte 
paşnice. Cu greu găseşti la ei arme, deoarece acolo nu sunt 
animale sălbatice şi nici nu au duşmani de temut, insula lor fiind 
aşezată în mijlocul oceanului. Am vizitat această insulă şi am 
văzut populaţia ei, care m-a primit prieteneşte. O particularitate 
a acestor insulari este aceea că le place să-şi folosească marea 
lor forţă corporală la munci foarte grele. Astfel, ei îşi petrec o 
parte din timp tăind din blocuri de piatră statui imense, fără 
îndoială nişte idoli. 

— Unde vrei să ajungi cu această introducere! l-a întrerupt 
viceregele, care începea să-şi piardă răbdarea. 

— Ei cum! Nu vezi că aceştia sunt nişte excelenți sclavi de-a 
gata? a răspuns căpitanul rânjind. S-ar spune că natura i-a 
pregătit anume pentru noi. Propun excelentei voastre să armeze 
nişte nave care să meargă la Vaihu şi să ridice pe indigeni, care 
nu vor putea deloc să se apere, şi să-i îmbarce pe corăbiile 
noastre, cu forţa sau prin viclenie, după caz. Nu-i nimic mai uşor 
pentru excelența voastră, care dispui de o întreagă flotilă de 
nave de război. Vă va fi la fel de uşor să vă rezervaţi dreptul 
exclusiv de a vinde pe aceşti sclavi proprietarilor de terenuri. 
Astfel, nu veţi scăpa ocazia de a realiza nişte sume mari, în 
vreme ce proprietarii vor trage profit de pe urma lucrătorilor ce 
le vor aparţine trup şi suflet. Aceşti oameni suportă admirabil 
climatul nostru. Şi dacă se aduc în acelaşi timp şi femei, în aşa 
fel încât să se permită reproducerea rasei, proprietarii vor fi 
asiguraţi pentru viitor cu un lot de lucrători care le vor satisface 
toate nevoile cu prisosintá si pe lungă durată. In aşa fel cá... 

— Opreste-te, opreşte-te, căpitane! l-a întrerupt atunci 
viceregele, care îşi făcuse de-acum o idee şi întrevedea cele mai 
mari planuri pentru el însuşi. Este de ajuns. Propunerea ta este 
bună, cel puţin în prima parte. Poţi să te socotesti chiar de acum 
numit la comanda ce o ceri. Voi supraveghea vânzarea sclavilor 
bărbaţi. In ce priveşte femeile, cuvintele tale îmi sugerează o altă 
idee, despre care prefer să nu vorbesc încă şi pentru care am un 
punct de vedere foarte diferit. 

Viceregele a subliniat aceste ultime cuvinte cu un surâs 
strâmb şi cu adevărat satanic. 

Evident că erau pentru el ceva cu subinteles. Se putea crede 
că în mintea lui se pregătea ceva infernal. Adevărul este că în 
acel moment se hotăra soarta unei rase care fusese până atunci 
lăsată să trăiască o viaţă fericită. 

După o clipă de tăcere, timp în care părea să reflecteze, 
viceregele s-a ridicat cu toată înălţimea sa şi a plimbat în jurul 
său o privire mândră şi trufaşă. 

— Da, ai dreptate, în general, căpitane, i s-a adresat omului ce 
venise să-şi expună ruşinosul proiect. Vom aduce sclavi din 
Vaihu, însă mai întâi numai într-un număr mic. După cum am 
spus, vei prelua comanda escadrei şi îţi voi da la timpul potrivit 
instrucţiunile necesare. Vom face mai întâi o încercare restrânsă, 
ca să evităm cazul când indigenii nu vor oferi serviciile ce se 
aşteaptă, introducând zadarnic în provincia noastră un număr 
considerabil de guri inutile. Dacă nu vor fi buni de nimic, 
adevărul este că va trebui să ne scăpăm de ei şi să-i 
exterminăm. Şi astfel, primele cheltuieli vor fi pierdute, căci 
expediţia va costa câtva, cu toate că este făcută cu bastimentele 
statului, şi va trebui să-i hránim pe timpul transportului. Deci ne- 
am înţeles, căpitane, vei prelua conducerea operaţiunii şi vei 
executa precis ordinele mele. Vei pleca cât mai repede cu 
putinţă. Cred că pentru început vor fi de ajuns două corăbii. Vom 
vedea mai târziu dacă vom face şi alte călătorii. Urmează-mă în 
cabinet. Voi completa instrucţiunile mele. In ce vă priveşte, 
domnilor membrii ai consiliului, sunteţi liberi. Puteţi să vă 
retrageti. Se înţelege că vă recomand, si vá poruncesc să 
păstraţi o tăcere absolută. Tineti secretul, sau vă veţi teme de 
furia mea! 


Primul convoi de sclavi 


Cerul fără nori era de un albastru de azur. Soarele lumina cu 
razele lui fierbinţi o insulă mare, foarte izolată în mijlocul 
oceanului numit Pacific. 

Era strălucitoarea şi splendida insulă Vaihu. 

Se putea spune că era un eden, şi în acest paradis locuia o 
rasă omenească destinată anume să-şi petreacă aici plăcuta 
existenţă. 

Această rasă de oameni viguroşi, cu pielea uşor bronzată, 
poseda de-acum o cultură destul de evoluată, după cum o 
dovedeau numeroasele sculpturi în piatră, nişte chipuri colosale 
de idoli, ce pot fi întâlniți încă pe insulă, si care stârnesc chiar în 
zilele noastre admiraţia savanților. După descoperirea insulei, 
europenii au ajuns de vreo trei ori la ea şi nu s-au gândit 
niciodată să tulbure în vreun fel fericirea şi liniştea indigenilor. 

Astfel că au fost foarte îngrijoraţi şi în acelaşi timp stăpâniţi de 
o curiozitate însetată, când aceştia au văzut apărând într-o 
dimineaţă cele două corăbii spaniole cu pânzele întinse înspre 
insulă. 

Crezând încă într-o vizită paşnică şi prietenească, ei au 
pregătit pe tárm provizii de fructe şi vite mici, mereu căutate cu 
lăcomie de marinari, sperând să le schimbe cu stofe colorate, 
sticlărie şi felurite bibelouri, pe care insularii le plăceau la 
nebunie. 

Câteva ore mai târziu, cele două corăbii au ancorat în 
apropiere de Vaihu. 

In jurul bastimentelor au venit numeroşi indigeni cu pirogile ca 
să practice un mic comerţ de schimb. 

In ce priveşte drágutele insulare, femei şi fete, acestea au 
rămas prudente pe uscat şi spaniolii nu le-au observat decât de 
la distanţă. Pe corăbii, spanioli s-au amuzat cu indigenii 
arătându-le perle din sticlă colorată, stofe în culori vii şi felurite 
obiecte mici, multicolore şi strălucitoare. 

Era vădit că aceşti vizitatori nu ţineau să debarce, cu toate că 
insularii i-au invitat să vină pe uscat. 

Ei lăsau impresia cá nu înțelegeau această invitaţie, sau nu 
aveau încredere. 

In ce-i privea, erau plini de atenţie şi le cereau prin semne 
insularilor din pirogi să urce la bord, ceea ce aceştia o făceau cu 

amabilitate. În jur de şaizeci de indigeni şi-au lăsat ambarcatiile 
primitive legate de flancurile colosului, cátárándu-se pe puntea 
celei mai mari dintre corăbii, ca să înceapă schimburile. 

insă cine ar pute să descrie teama lor, când aceşti oameni 
inofensivi şi nebănuitori, s-au văzut, când ultimul dintre ei a fost 
la bord, impresurati de un grup de marinari violenti? 

A rásunat un ordin, şi înainte ca nefericiţii să fi avut timp să-şi 
dea seama, s-au simţit cu mâinile legate, apoi împinşi în cală, 
unde au fost închişi. 

Pe corabia mai mică se urcaseră mai puţini indigeni, în jur de 
vreo patruzeci, care au fost şi ei împiedicaţi să coboare şi s-au 
pomenit închişi în cală. 

După ce comandantul care executase această răpire perfidă, 
şi care nu era altul decât căpitanul pe care l-am văzut mai 
înainte expunându-şi cu tărie planurile viceregelui don Esteban, 
ştiind că nu se luaseră decât o sută de insulari, n-a fost defel 
mulţumit. 

Cifra i se părea insuficientă şi a aşteptat câtva timp la ancoră, 
în speranţa că va captura şi alţi locuitori din insulă. 

Intelegea că trebuia cu această primă încărcătură să facă 
experienţă. Se urmărea să se vadă dacă aceşti oameni aveau s 
se adapteze bine cu lucrările ce urmau să li se impună. 

Totuşi, o sută de oameni i se păreau sinistrului ticălos care 
comanda expediţia o cifră prea modestă, chiar pentru o primă 
încercare. Având în vedere numărul populaţiei insulei, el se 
bizuia să captureze cel puţin dublu şi nu voia să se mulţumească 
cu un număr de prizonieri pe care-l califica ridicol. A aşteptat 
până la amiază, însă întrucât nu se prezenta nici un insular, 
căpitanul dezamăgit şi chiar furios, a cerut să se pună pe mare 
câteva bărci bine înarmate, cu misiunea de a aduce vreo sută din 
aceşti sălbatici. Bărcile au ajuns curând la ţărmul insulei şi fireşte 
că au tras la singurul loc unde stâncile permiteau debarcarea şi 
urcarea coastei. 

Insă insularii au fugit văzând pe toti aceşti oameni înarmaţi, 
despre care nu-şi dăduseră seama că aveau intenţii rele. Ei s-au 
refugiat pe înălțimile prăpăstioase rămase probabil de la nişte 
vechi vulcani, acum stinşi. Spaniolii au vrut să-i urmărească 
acolo. Insă insularii şi-au regăsit puterea în disperarea lor, 
rostogolind spre asaltatori stânci mari şi au blocat astfel unica 
potecă ce ducea spre vârf, unde se retrăseseră aceştia. Aşa s-a 
făcut că spaniolii preocupaţi de propria salvare, au abandonat 
această urmărire. 


(e 
á 

Pe uscat venise chiar şi căpitanul. Mânia lui a ajuns la culme 
când i-a observat pe indigeni la adăpost pe creasta înălțimilor. 

El le-a făcut semne liniştitoare de prietenie şi gesturi de 
ameninţare, dar indigenii intimidati au rămas neclintiti pe 
stâncile unde se simțeau în siguranţă. 

Spaniolii au vrut să facă o cutreierare generală prin insulă, dar 
căpitanul i-a reţinut cu hotărâre. 

— Este de ajuns de această dată, a spus el matelotilor. Nu 
suntem prea numeroşi ca să organizăm o vânătoare în toată 
regula. Vom reveni curând în forţă. Ceea ce-i amânat nu este 
pierdut. Să vedem mai întâi profitul ce se poate obţine de pe 
urma prizonierilor ce-i aducem. După asta vom hotărî ceea ce 
este de făcut. 

Totuşi, matelotii au mai pus mâna pe vreo douăzeci de 
indigeni, care se lăsaseră împresuraţi ca să asigure fuga unui 
grup de tinere fete. 

Au fost legati ca nişte oi, împinşi spre țărm şi urcați la bordul 
celor două corăbii, aşa că spaniolul a putut să-şi ridice velele 
după ce adunase vreo sută de prizonieri voinici. 

Zgomotul strigătelor de disperare au rásunat din nou pe 
ţărmul acestei insule, mai înainte destul de fericită, atunci când 
spaniolii au ridicat ancora. 

Nefericitii, demni de toată compátimirea, ştiau acum, fără a se 
înşela, că oamenii albi veniseră la ei cu intenţii rele, de vreme ce 
plecau ducând departe de insulă un număr din compatrioţii lor. 
Ce era de făcut? Nu-şi dădeau seama, căci aceste fiinţe inocente 
şi plăcute nu aveau nici o noţiune care să le permită să înţeleagă 
toată grozăvenia ce însemna cuvântul sclavaj. 

După o săptămână de navigaţie, şeful escadrei intra fără 
încurcături în portul Valparaiso, unde trebuia să dea pe mâna 
viceregelui încărcătura sa omenească. De îndată ce cele două 
vase au ancorat, el s-a prezentat înaintea lui don Esteban ca să-i 
raporteze rezultatele expediției. 

Urmând ordinele acestuia, nefericiţii prizonieri au fost aduşi 
noaptea, pe ascuns şi sub o escortă puternică, într-una din 
încăpătoarele clădiri ale palatului, care era neocupată, şi au fost 
lăsaţi ca nişte oi sub paza unui cordon de santinele. 

A doua zi dimineaţa, don Esteban a trecut să-i viziteze pe 
aceşti o sută douăzeci de prizonieri. Erau cu toţii bărbaţi încă 
tineri sau de vârstă mijlocie, flăcăi musculoşi şi voinici. 
Viceregele părea satisfăcut. Şi totuşi aceşti nefericiti răspândeau 
fără încetare tânguiri zgomotoase, care sporeau la vederea 

temutelor si amenintátoarelor arme ale escortei viceregelui. 

Îşi imaginau cá vor fi ucişi, după ce vor fi făcuţi să sufere tot 
felul de torturi. 

Vai! Moartea imediatá ar fi fost de mii de ori mai buná decát 
cruda soartă ce le era destinată. 

Au fost trecuti in revistá amánuntit unul cáte unul, cum se 
examinează o turmă de animale înainte de a fi trimise la abator. 

În aceeaşi zi, viceregele a expediat celor mai bogaţi proprietari 
de plantaţii şi de mine un mesaj astfel conceput: 


„Buni şi onorabili prieteni, 


Am reuşit să-mi procur cu mare greutate un oarecare număr 
de lucrători robuşti şi în acelaşi timp foarte chipeşi. Aceştia sunt 
indigeni dintr-o anumită regiune, a cărei latitudine mă face să 
cred că ei se vor aclimatiza uşor aici. Veţi dispune de ei după 
plac, căci nu mă gândesc că vă vor crea dificultăţi din două 
puncte de vedere, al regimului şi al salariului. Aceştia sunt nişte 
sclavi în toate privintele, de care nu veți găsi alții mai buni. Cu 
titlu de încercare, ca să vedeți dacă sunt buni pentru muncile ce 
le cereti, sunt dispus să vi-i cedez la preţul minim de o mie de 
pesos, sau de minim cinci sute de franci, pe cap. Intrucât nu am 
putut să-mi procur decât un număr restrâns, aştept în cel mai 
scurt termen răspunsul celor care doresc să fie serviţi de această 
dată şi chiar voi fi obligat să-i repartizez cu grijă între cei dintre 
voi care vor face primii cererile. Mai târziu, sper să am un număr 
mult mai mare de sclavi pe care să-i pun la dispoziția marilor 
proprietari de terenuri, pentru minele, fermele şi cirezile lor. 
Aceştia sunt, v-o repet, bărbați solizi si bine cláditi, cu o putere 
neobişnuită, şi în plus, plácuti, puțin exigent! si care suportă bine 
climatul”. 


Răspunsul la această iscusită comunicare nu s-a lăsat 
aşteptat. 

Stăpânii de plantaţii şi de mine au venit dornici în fuga mare 
din patru colţuri ale provinciei, unde lipsea absolut mâna de 
lucru. 

Ei au cumpărat cei câţiva sclavi la preţul cerut, pe care nu-l 
găseau exagerat, având în vedere lipsa de lucrători, atât de 
necesari proprietăţilor lor, vânduți în grabă de don Esteban. 

Cumpărătorii au fost cuprinşi de extaz văzând aceşti flăcăi 
bine făcuţi şi musculoşi. Nu-şi reveneau din uimire că aceştia 

aveau totodată un caracter destul de paşnic şi docil. 

Cu toţii nu aveau decât un regret, în primul rând viceregele, 
acela că nu făcuseră mai devreme afacerea. 

Atotputernicul don Esteban admira încântat cei o sută 
douăzeci de mii de pesos aduşi de comerţul cu oameni. A fost o 
treabă bună că această sumă de şase sute de mii de franci au 
intrat în lada sa goală. Insă pentru un risipitor de seama lui nu 
era decât o picătură de apă în ocean. 

Lăsând pe vicerege să contemple aurul din fata sa, 
cumpărătorii şi-au luat cu ei vitele de povară umane, fără a se 
preocupa de gemetele si plânsetele nefericitilor, care îşi aruncau 
ultimele priviri de disperare spre ocean, pe care nu aveau să-l 
mai revadă. 

După câtva timp s-au primit ştiri de la bogatii proprietari care 
cumpăraseră sclavi de la vicerege. Toţi erau de acord că se 
simțeau satisfácuti. Că aceşti sclavi se arătau viguroşi, muncitori 
şi îndemânatici şi în acelaşi timp foarte supuşi şi refractari la 
orice boală. 

Nu exista decât un singur lucru, totuşi firesc, să li se 
reproşeze: acela că, fără excepţie, toţi sufereau de nostalgie şi 
nu încetau să suspine după frumoasa lor ţară, după rude, 
prieteni şi prietene, soţii şi copii, pe care îi lăsaseră acolo 
departe, în încântătoarea lor insulă. 

N-a întârziat să se adune la Valparaiso şi să ceară audienţă la 
vicerege o nouă delegaţie de mari proprietari ai provinciei. Don 
Esteban a făcut din nou delegaților o primire din cele mai 
cordiale şi i-a invitat chiar la un banchet grandios. 

一 Excelenţă, a declarat purtătorul de cuvânt al deputátiei spre 
sfârşitul mesei, într-un toast în sănătatea viceregelui, îţi 
mulţumim călduros pentru fericita rezolvare a problemei mâinii 
de lucru în provincia noastră. Ai început să ne fereşti de noile 
dificultăţi ce ne înspăimântau. Continuá-ti opera, excelenţă! 
Suntem foarte satisfácuti de sclavii pe care ni i-ai procurat. Ne 
este imposibil să ne dorim mai mult. Am venit numai ca să-ţi 
amintim respectuos de făgăduiala pe care ne-ai făcut-o atunci, la 
prima cumpărare, şi îţi cerem să ne procuri prompt un număr 
mai mare din aceşti excelenți lucrători. Poate chiar iti va fi cu 
putinţă să aduci şi femeile lor, ca să se preîntâmpine stările de 
nelinişte de care par să sufere mult şi care ar putea să-i ducă la 
pierzanie. Asta-i singura lacună de astupat. 

Viceregele a început să-şi răsucească mustata, un gest care 
indica la el întotdeauna o puternică preocupare, în timp ce un 

surâs satanic a apărut pe fata de chefliu ofilită înainte de vreme. 

Evident că-şi rumega răspunsul. 

— Foarte bine, prieteni şi credincioşi supuşi! a spus el după 
câteva clipe de gândire. Veţi avea sclave atâtea câte aţi vrea, 
sclave la alegere, însă nu voi putea să vi le las cu mai puţin de 
două mii de pesos de cap. 

— Fie, acceptăm, a răspuns principalul delegat al deputátiei. 
Vom plăti preţul cerut. 

In faţa acestei acceptări atât de rapide, viceregele aproape că 
regreta că nu ceruse de trei ori primul preţ, în loc de dublul 
aceluia, cu toate cá şi aşa obținea acum un beneficiu 
considerabil. Insă aranjamentul era încheiat şi nu mai putea să 
se răzgândească. 

— |n ce priveşte femeile, a adăugat el cu un zâmbet plin de 
subintelesuri, le voi păstra în paza mea. Da, consimt să fie aduse 
şi voi permite în anumite perioade ale anului să rămână câtva 
timp cu soţii lor. Însă îmi rezerv în întregime dreptul de 
proprietate. Nu numai asupra femeilor, dar şi a copiilor lor. 
Femeile vor rămâne în proprietatea mea inalienabilă. Copiii 
masculini, ajunşi destul de mari, îi voi vinde, în aşa fel încât, în 
fiecare moment când veţi avea nevoie, nu veţi face decât să vă 
adresati mie pentru a avea sclavi. 

Viceregele s-a strâmbat din nou printr-un zâmbet satanic şi 
veselia lui nu era deloc mai mică decât o oarecare deceptie ce se 
asternea pe chipurile delegaților. 

Probabil că aceşti domni se bucuraseră dinainte că vor avea 
nişte familii insulare, în aşa fel încât să-şi asigure urmaşi de pe 
urma sclavilor, ceea ce nu avea să-i coste nimic. 

Au fost nevoiţi să se recunoască bătuţi de vicerege, care mai 
şiret, le-o luase înainte şi pusese mâna pe comerţul de sclavi, din 
care a făcut un monopol ce ave să aducă mereu bani în cuferele 
sale. 

Ei s-au arătat mulţumiţi şi s-au ferit să se întrevadă ceea ce 
spunea dezamăgirea lor intimă. Dimpotrivă, s-au declarat gata 
să susţină toate dorinţele lui don Esteban. 

Ştiau că nu aveau nimic mai bun de făcut. 

Viceregele, deținătorul puterii, era cel ce împărțea 
concesiunile minere, agrare şi forestiere. Astfel cá toti erau 
favorizați. 

El era stăpânul absolut al destinului fiecărui locuitor din Chili. 

Ar fi fost un risc nebunesc să te atingi cu intenţii rele de acest 
personaj atotputernic, ale cărui înclinații autoritare erau perfid de 

diabolice. 

Delegaţia şi-a luat deci cu amabilitate rămas bun de la 
vicerege, care şi-a reînnoit făgăduiala de a aduce cât mai curând 
un nou contingent considerabil de sclavi. 

— Intoarceţi-vă liniştiţi acasă, le-a spus el la despărţire, cu 
vocea cea mai mieroasă. De îndată ce voi putea, voi pune în 
vânzare un nou lot de lucrători voinici pe care îi aştept şi vă voi 
înştiinţa imediat. Insă nu uitaţi că aceştia vor costa două mii de 
pesos pe cap. Trebuie să socotiți acest pret foarte rezonabil, căci 
cheltuielile expediției mă costă cât ochii din cap! 

Fireşte că era o exagerare, cu atât mai mult cu cât, cu cât 
viceregele stabilise preţul aducerii sclavilor la cifra cea mai mică 
posibilă. Aceasta o făcea uşor, deoarece, cum am spus de-acum, 
avea la discreţie corăbiile şi echipajele provinciei, plătite în 
întregime de stat. 

In ce-l privea pe căpitan, care imaginase şi sugerase acest 
plan crud şi ingenios, care preluase prima escadră, a fost 
promovat în gradul de amiral, urmând să comande noua flotilă 
ce se forma atunci. El era retribuit cu larghete cu bani şi onoruri, 
conferindu-i-se titluri sonore, fără mari adăugiri de onorarii, 
viceregele fiind foarte econom cu banii statului, când era vorba 
de a-i dona altora decât lui însuşi. 

Câteva zile mai târziu escadra a fost gata să pornească pe 
mare pentru a se îndrepta spre Vaihu. 

De această dată ea se compunea din trei nave cu echipaje 
mult mai numeroase. 

După câteva săptămâni corăbiile s-au înapoiat aducând 
aproape două sute de prizonieri robuşti, pe care spaniolii îi 
capturaseră după o lungă şi grea luptă pe aproape jumătate din 
insulă. In acest număr se găseau şi nişte femei. 

Viceregele şi-a mărturisit nemulţumirea, cu toate că vânzarea 
bărbaţilor, care erau foarte ceruti, îi permitea să realizeze o 
sumă enormă. 

Cele câteva femei au fost ţinute în păstrare un oarecare timp. 
Cea mai mare parte a insularilor a fost expediată în interiorul 
regiunii şi majoritatea lor au dispărut pentru totdeauna în 
galeriile subterane ale minelor. 

Când căpitanul, recent promovat amiral, a venit să dea 
raportul viceregelui despre cea de a doua expediţie, i s-a părut 
că observă o oarecare răceală în primirea ce i s-a făcut. 

— Cele mai multe părţi ale insulei sunt greu accesibile, a 
explicat el lui don Esteban, pentru a-şi justifica numărul relativ 

limitat al prizonierilor aduşi. Ar trebui nişte echipaje mult mai 
numeroase ca să se obţină rezultate cu adevărat satisfăcătoare. 
Pe insulă au rămas mii de oameni viguroşi, femei, fete şi copii. 
Socotesc că data viitoare am putea aduce o încărcătură grea de 
sclavi. În acest scop mi-am întocmit un plan, Ai încredere în 
credinciosul tău servitor. 

Sosirea lui Morgan 


În Vaihu, această frumoasă insulă paradisiacă, domnea cea 
mai profundă disperare, îndeosebi după cea de a doua expediţie 
a spaniolilor, care se încheiase cu răspândirea terorii şi a 
dezolării. Şeful populaţiei căzuse în mâinile vânătorilor de sclavi 
şi fusese, ca şi ceilalţi, făcut prizonier şi dus în sclavie. 

El nu lăsase ca succesor decât pe foarte tânăra sa soră numită 
Ponape. 

Aceasta era o persoană fermecătoare, cu trăsăturile uşor 
bronzate, cu o ţinută elegantă şi zveltă, cu părul ca abanosul şi 
ai cărei ochi minunati erau plini de flăcări. 

Când apărea în mijlocul poporului său, în costumul ei alb făcut 
din scoarţa unui copac numit tapa, cu braţele goale împodobite 
cu brățări din cochilii artistic lucrate si şlefuite, îi ascultau toti cu 
plăcere şi respect vocea armonioasă. 

Dar ce putea să întreprindă această tânără fată, pe care 
locuitorii din Vaihu o recunoscuseră imediat suverana lor? Aceşti 
insulari inofensivi, care nu se războiseră niciodată, neavând până 
atunci duşmani, nu cunoşteau în nici un fel folosirea vreunei 
arme. Am mai spus-o, pe insulă erau necunoscute animalele 
sălbatice. Moravurile indigenilor erau destul de paşnice şi se 
hrăneau îndeosebi cu fructele ce creşteau din abundență în jurul 
lor. 

— Inima îmi este foarte tristă, a spus Ponape supuşilor săi, 
după a doua plecare a spaniolilor, care-i luaseră rudele şi 
prietenii. Oamenii cu chipul palid vor reveni fără îndoială ca să 
ne ducă cu ei în necunoscut, până nu va rămâne nici unul singur 
dintre noi pe acest pământ strămoşesc. Aceşti oameni cu faţa 
palidă să fie blestematii de mii de ori! In mânia lor, zeii nostri ne- 
au trimis pe acesti monstri ca sá ne extermine. Totusi, ce vom 
face, nefericiti precum suntem, ca sá le potolim mánia? Le vom 
oferi niste sacrificii pentru a-i linisti. 

Insularii s-au supus imediat suveranei si le-au adus zeilor 
ofrande de flori si de fructe. Au mers până acolo încât le-au oferit 
ca sacrificiu câteva din micile animale domestice care vietuiau 
pe insulă, sperând ca astfel să-i împace. Singur un bătrân care 
depăşise demult o sută de ani persista rătăcind la o parte, cu 
chipul întunecat şi gura ce murmura cuvinte de neînțeles. Se 
fereau cu respect de vecinătatea lui, căci era unul din bătrânii cei 

mai înţelepţi şi experimentați ai insulei. Tânăra prinţesă Ponape 
a pornit în căutarea lui. Când l-a întâlnit, i-a vorbit astfel: 

— Tu care ai văzut scurgându-se atâţia ani, ascultă ceea ce 
vreau să-ţi cer! De ce privirea ta este atât de întunecată? Nu 
crezi că zeii acceptă ofrandele şi refuză rugámintile noastre? 

Bătrânul a clătinat din cap: 

— Nu, prinţesă, a răspuns el. Aceste ofrande nu sunt de ajuns 
pentru zei, care s-au îndreptat cu mânie împotriva noastră. 
Odată, când încă eram copil, asupra poporului nostru s-a 
îndreptat o mare catastrofă. Pe atunci insula noastră avea mai 
mulţi locuitori. Însă printre noi s-a răspândit o epidemie: toate 
ofrandele au fost zadarnice. Boala continua să facă cele mai 
crude ravagii. Suveranul nostru a văzut atunci în vis pe stăpânul 
zeilor, care i-a poruncit să se ofere el însuşi ca jertfă. Şi el s-a 
supus. A fost sacrificat la cererea sa şi imediat epidemia a 
încetat. 

Bătrânul a tăcut şi s-a îndepărtat, lăsând pe prinţesă în prada 
unei emoţii de nedescris: în frumoşii ei ochi se putea citi teama 
ce o cuprindea. A suspinat adânc. Părea să fie cuprinsă de o 
melancolică plăcere admirând splendidele peisaje ale acestui 
paradis terestru, de care nu avea să se sature până în momentul 
când îi va spune rămas bun. Pe nobila şi inocenta ei faţă s-a 
reflectat o hotărâre de neclintit, care i-a imprimat ceva sălbatic 
expresiei sale atât plăcută. 

Deodată a răsunat pe insulă un strigăt de alarmă scos de 
insularii ce făceau de pază pe stâncile de deasupra țărmului. Au 
alergat speriaţi, arătând în depărtare câteva lucruri neobişnuite. 

— Salvaţi-vă, salvati-vá! strigau din toate puterile. lată cá vine 
una din aceste case plutitoare plină cu oameni albi! Se apropie 
de insulă cu o iutealá înspăimântătoare. Insă de această dată nu 
vine din partea unde se ridică soarele. Vine din partea astrului 
strălucitor al zilei care se înfundă în valuri. 

Alarma dată s-a răspândit ca o dâră de praf până în colţurile 
cele mai ascunse ale insulei, semănând groază printre indigeni. 

Cei mai îndrăzneţi, revoltați de tratamentul brutal pe care-l 
suferiseră ai lor, s-au grupat ca să apere îngusta potecă din 
mijlocul stâncilor vulcanice care permitea accesul în interiorul 
insulei şi şi-au îngrămădit blocuri enorme de piatră, ca să le 
rostogolească asupra invadatorilor. 

intreaga populaţie s-a refugiat în grabă pe înălţimi. Prinţesa s- 
a urcat pe culmea unei creste, unde se găsea deja decanul de 
vârstă, care examina oceanul cu o privire fixă şi întunecată, cum 

îi era obiceiul. 

De acolo departe venea o corbie cu o înfăţişare deosebită. Era 
singură şi nu dintre cele mai mari. Aceasta nu era una din 
enormele şi grelele corăbii ca acelea care brăzdau marea în 
această epocă, ci mai degrabă un bastiment rapid, zvelt şi 
puternic, vopsit în negru, care tăia valurile ca un delfin. Această 
corabie era bine clădită şi armată. Ochii pătrunzători ai 
insularilor distingeau pe punte şi pe scările de sart o mulţime de 
mateloti ocupati în cea mai mare parte cu strângerea velelor. La 
această apariţie, tânăra regină care presupunea pentru populaţia 
ei o a treia vânătoare de sclavi, l-a prins de braţ pe bătrân, care 
contempla cu tristeţe valurile albastre. 

— Ascultă-mă, tu, căruia vârsta ţi-a dat experienţă şi 
înţelepciune! N-am uitat ce mi-ai spus ultima oară. Peste noi vor 
cădea din nou nenorocirile, şi dacă oamenii albi îmi vor răpi 
iarăşi supusii, voi sti, eu Ponape, să mă jertfesc! Si tu, bătrâne, 
să fii sacrificatorul meu! Tu mă vei sacrifica cu mâna ta, ca să 
potolesc mânia zeilor şi să scot poporul din această nenorocire. 

Bătrânul a ridicat mâinile ca pentru a cere binecuvântarea de 
sus pentru tânăra eroină. Însă nu a putut să pronunţe o vorbă. In 
ochii săi pe jumătate stinşi se putea distinge adânca durere ce-o 
resimțea la gândul că această fiinţă atât de nobilă si de plăcută, 
destul de bine formată pentru fericire, şi a cărei vârstă şi putere 
promiteau o lungă şi folositoare satisfacţie, trebuia să 
părăsească lumea pentru a-şi ocroti poporul şi a lua puterea 
zeilor! 

Ciudata corabie a ajuns, au căzut ultimele vele şi ancora a 
prins cu un scrâşnet de lanţuri fundul mării. De bastiment s-a 
desprins o barcă, una singură, în care s-au urcat câţiva oameni. 
Indigenii care de pe înălţimi vedeau şi observau totul cu uşurinţă 
până la barcă, şi chiar şi până la corabia ancorată în apropierea 
țărmului, au crezut că aceasta avea să fie urmată si de alte 
ambarcatii si cá în curând se va petrece ca înainte, au rămas 
mirati cá nici una n-a mai fost pusă pe mare. In barca ce se 
apropia de plajă, la prova, se ţinea în picioare un tânăr cu 
înfăţişare impunătoare. Formele sale atletice erau acoperite cu o 
îmbrăcăminte roşie. Pălăria sa cu boruri mari, pe care se ondulau 
o mulţime de pene, îi umbrea chipul bărbătesc, puţin bronzat. 
Barca s-a oprit scârţâind pe nisip. Frumosul tânăr din faţă a sărit 
pe tárm urmat de un om destul de vârstnic şi de un insular care 
nu era din Vaihu. Acesta aparţinea uneia din insulele situate un 
pic mai la nord, unde se îndreptau câteodată pescarii din Vaihu. 

Rarii locuitori ai acestor insule se înțelegeau cu greutate cu 
locuitorii din Vaihu, deşi păreau să fie o ramură degenerată a 
aceleiaşi rase. 

— Căpitane, s-a adresat omul în vârstă aceluia care îl preceda, 
nu fi încrezător! Insularul ce ne însoţeşte şi care după mai multe 
luni de când este pe corabia noastră ne-a învăţat limba, afirmă 
cu tărie că indigenii din Vaihu sunt din fire foarte paşnici. Insă 
sunt de părere că sălbaticii nu ne socotesc întotdeauna prea 
precauti. 

— Apreciez prudenta ta, Andre, a ráspuns tánárul schitánd un 
surâs. Insă ce vezi? Nu cred cá aceşti oameni speriaţi, pe care îi 
vezi acolo sus, cu ochii fixaţi spre noi să fie chiar de temut. 
Observi că nu au o singură armă? Nu-i înţeleg încă şi în ce mă 
priveşte, vin la ei cu intenţii paşnice. Aceşti biet oameni mă 
întristează. Colonii europeni caută pretutindeni oameni negri, 
galbeni sau bruni pentru a-i sili să facă muncile acele mai 
umilitoare. Cu siguranţă că aici vin numai spaniolii şi se vor 
îmbogăţi curând de pe urma acestei populaţii! 

— Insă, căpitane, a insistat Andre, dacă nu le vedem armele, 
ei pot să le aibă ascunse. Te implor încă o dată, căpitane 
Morgan, nu fi atât de îndrăzneţ! Aceşti indigeni, în aparenţă 
pasnici, ar putea foarte bine să arunce asupra noastră o grindină 
de pietre şi să ne zdrobească fără a se mişca de acolo de sus. 

Insă Morgan ascultând prudentele sfaturi ale credinciosului 
Andre, nu se preocupa peste măsură de asta. Continua să 
înainteze. Ochii săi de şoim observaseră de-acum poteca ce 
ducea pe înălțimile din interiorul insulei. Se gândea că insularii 
fugiseră deoarece aceasta era prima corabie pe care o vedeau şi 
că numai la vederea ei se înfricoşau. El nu aflase până atunci cá 
alte corăbii ráspándiserá printre aceşti indigeni inofensivi 
teroarea albilor. N-a şovăit deci să se angajeze pe potecă urmat 
de Andre şi de insular. Deodată Andre a sărit înainte şi l-a prins 
de braţ pe şef, încercând să-l tragă îndărăt. 

— Vezi totuşi, căpitane, a strigat el. Am avut bună dreptate. 
Priveşte-i pe acei oameni de sus, gata să rostogolească nişte 
blocuri de piatră, şi pe alţii, mai departe, ce se pregătesc să facă 
la fel. Să ne întoarcem pe unde am venit, sau ne vor strivi. 

Noi pregătiri de răpire 


Fără a răspunde, Morgan a scos din buzunar o batistă albă pe 
care a fluturat-o, crezând că acest gest va fi înţeles, aşa cum 
este pretutindeni, ca un semn de pace. Insă interpretul, la curent 
cu obiceiurile insularilor din Pacific, a smuls o creangă verde 
dintr-un tufiş si a clătinat-o în aer. Tinerii din Vaihu, pe care 
experienţa îi făcea neîncrezători s-au temut de o viclenie a 
acestor oameni albi, ca să-i scoată din adăpostul lor şi mai mulţi 
dintre ei au început să împingă o stâncă ce nu era departe de 
marginea crestei. Deodată a fost văzută înaintând o tânără 
frumoasă înveşmântată în alb, împodobită cu ornamente bogate 
de scoici. Morgan a observat că face un gest de comandă şi a 
auzit-o strigând câteva cuvinte indigenilor, care au avut o după 
de ezitare şi s-au retras. Ea însăşi a coborât pe îngusta potecă 
singură în faţa lui Morgan, care nu s-a putut reţine să admire 
frumuseţea surprinzătoare a acestei tinere femei, lipsită de 
culoarea brună a pielii. Căpitanul de pirați s-a întors spre 
insularul ce servea de interpret: 

— Spune-i, a poruncit el, că vin ca prieten, că marinarii mei nu 
vor cobori pe uscat. Nu-i cer decât nişte fructe, de care am 
nevoie pentru oamenii mei, pe care îndelungata folosire a 
alimentelor conservate i-a îmbolnăvit de scorbut. li voi da în 
schimb sticlărie, oglinzi, cuțite şi alte bibelouri. 

Insularul a transmis prinţesei aceste cuvinte, care asculta cu 
atenţie. Ea se afla doar la câţiva paşi de Morgan, care-i privea fix 
ochii săi luminoşi. 

— Am coborât până aici, a răspuns ea cu o voce armonioasă şi 
plină de melancolie, ca să mă asigur de intenţiile voastre. Văd că 
oamenii albi de care avem atâtea motive să fim înspăimântați, se 
tin la distanţă de pământul nostru şi numai de două ori au pus 
piciorul pe țărm. Poporul meu este bun şi paşnic. El nu ştie să se 
lupte şi nici nu are arme pentru a se apăra. Nu avem duşmani. 
Până în ultimul timp am primit prieteneşte pe oamenii albi. Insă 
foarte de curând am fost rău răsplătiți şi au luat cu forţa un mare 
număr din oamenii noştri şi i-au dus foarte departe, în partea 
unde răsare soarele, atât de departe, încât casele lor plutitoare 
au dispărut din vederea noastră. Ei n-au plecat fără să se 
reîntoarcă! Noi am crezut că şi voi o vreţi pe fericita noastră 
insulă şi am venit să mă ofer eu, regina din Vaihu, ca să-i 

răscumpăr pe toţi ai mei. Ponape se află în faţa voastră fără 
apărare, gata să se sacrifice pentru poporul său! 

Morgan a ascultat cu un viu interes aceste cuvinte, traduse de 
interpret. Sprâncenele i s-au încruntat şi ochii i-au aruncat 
flăcări. 

— Cine erau totuşi acei oameni? a întrebat el cu o voce 
înăbuşită. Ce costum purtau. Veneau dinspre răsărit? 

| s-a răspuns afirmativ. Interpretul i-a povestit pe scurt spusele 
prinţesei. El a aflat cum s-au comportat spaniolii pe insulă. Chipul 
i se umbrea tot mai mult şi şi-a crispat pumnii. 

— Blestem şi ruşine! a strigat el indignat. Să distrugi soarta 
unei populaţii paşnice! lată cum procedează spaniolii. Au ajuns 
până acolo încât depopulează ţări întregi. Ei bine! Băiete, spune-i 
prinţesei că îi urăsc la fel pe aceşti oameni albi care i-au chinuit 
poporul, şi că oamenii mei nu vor săvârşi nici un rău împotriva 
supuşilor săi. 

Interpretul s-a conformat şi pe chipul tinerei suverane, până 
atunci tristă şi gravă, a apărut un zâmbet. Fără îndoială, ea avea 
încredere în acest Morgan, care de altfel părea să fie destul de 
temut. Un sentiment intim, o presimtire curată, o făceau să-şi 
dea seama că buzele lui Morgan erau incapabile de o minciună şi 
de o viclenie. Poate nu înţelegea bine cum oamenii albi erau 
dusmánosi unii faţă de alţii. In inocenta sa, ea crezuse că 
aparţinând aceleiaşi rase, trebuie să fie între ei aceeaşi familie şi 
că noii veniţi nu vor acţiona mai puţin crud ca ceilalţi. 
Recunostea că se înşela şi era surprinsă şi bucuroasă în acelaşi 
timp. 

Ea l-a fixat pe Morgan cu o privire pătrunzătoare, de parcă ar 
fi vrut să pătrundă în adâncul sufletului său. Apoi şi-a reluat 
surâsul, şi de această dată într-un mod fermecător, care l-a făcut 
să roşească pe tânărul căpitan şi chiar bătrânul Andre a simţit că 
se risipise neîncrederea. 

— Aşteaptă aici, a spus Ponape prin interpret. Vei face comerţ 
cu noi. Dar să te ţii de cuvânt, să nu ni se întâmple ceva rău. De- 
acum am suferit de ajuns. 

Apoi, Ponape a urcat din nou poteca la supuşii săi, foarte 
mirati că cei trei albi n-au luat-o cu ei pe prinţesă. Cu toate 
asigurările suveranei lor, ei mai şovăiau încă să coboare de pe 
înălţimi. Insă întrucât nici o barcă nu se desprindea de corabie, 
pe care domnea liniştea, ei şi-au revenit puţin câte puţin din 
teamă şi au cedat sfaturilor lui Ponape, începând să aducă fructe 
şi alte provizii, în schimbul cărora Morgan le-a distribuit cu 

generozitate stofe, perle, o mulţime de obiecte mici, foarte 
apreciate de indigeni, pe care le adusese cu barca sa. Stápàniti 
în sfârşit de o încredere totală, şi mai îndrăzneţi, cei de sus au 
coborât să-l vadă mai de aproape pe şeful alb îmbrăcat în roşu. 
Dar la cel mai mic gest al lui Morgan către Andre, ei erau gata să 
se salveze speriaţi, ca un zbor de vrăbii. 

— Ai dreptate, căpitane, a spus bătrânul Andre. lată nişte 
locuitori care trebuie să fi trăit cândva aici ca într-un paradis 
pământesc. Să fie blestemati spaniolii care au venit să le tulbure 
tihna! Este păcat că n-am ajuns în momentul când vânau 
oamenii. Vânătorii ar fi devenit repede vânat şi noi am fi curăţat 
locul de ei. 

Spunând aceasta, bătrânul Andre a mormăit indignat 
ducându-şi mâna la mânerul săbiei printr-o mişcare mânioasă, 
care i-a speriat pe indigeni. Ar fi luat-o din nou la fugă dacă 
Morgan nu s-ar fi străduit să-i liniştească. O singură persoană 
rămânea plină de seninătate şi de neclintit în încrederea sa. 
Aceasta era tânăra regină. Ea i-a rechemat pe supuşi, care o 
porniseră de-acum la fugă şi a rămas calmă lângă mândrul 
Morgan, care nu era omul care să o înşele pe această foarte 
sinceră şi naivă fată. Revenindu-şi din teamă, insularii au 
continuat să ofere la cerere produsele insulei lor. Erau atât de 
spontani şi dezinteresati în manifestările de ospitalitate, încât a 
aproape că a trebuit să fie forţaţi să accepte darurile. 
Impresionat de cutezanta indigenilor si nevoind să le dea cea 
mai mică pricină de nelinişte, a interzis oamenilor săi să debarce 
si nu a permis locuitorilor să-şi aducă fructele decât la țărm. 
Acestea au fost luate şi duse de acolo cu barca, care a făcut mai 
multe transporturi dus şi întors. Spre seară schimburile erau 
terminate şi indigenii s-au retras fericiţi ca nişte copii cu 
obiectele ce le obtinuserá. 

— Spune-i acum tinerei prințese, i-a cerut interpretului, cá eu 
voi pleca. Repetă-i că nu toţi oamenii albi sunt atât de răi şi 
mizerabili ca spaniolii. Insă ea să procedeze cu înţelepciune, 
recomandându-i populaţiei ca la prima apariţie a unei corăbii 
străine să se salveze imediat pe înălțimile inaccesibile ale insulei. 

Interpretul de-abia îşi terminase traducerea, că tânăra Ponape 
s-a apropiat de Morgan şi i-a luat mâna, pe care a apăsat-o pe 
inima ei. 

Nici un gest nu pute fi mai convingător. Morgan a văzut în 
acelaşi timp curgând lacrimi mari din ochii tinerei suverane, care 
a alergat să se ascundă într-un boschet apropiat, căci populaţia 

nu trebuia să o vadă plângând. Apoi Morgan s-a întors la locul de 
pe plajă unde-l aştepta barca. El i-a salutat pe aceşti insulari 
inofensivi agitându-şi pălăria cu pene şi i s-a răspuns prin gesturi 
largi de rămas bun şi strigăte de recunoştinţă. Insă ultima privire 
a lui Morgan s-a îndreptat spre tufişul de verdeață unde se 
retrăsese în chip pudic tânăra şi nobila prinţesă. In amurg, 
corabia pirat şi-a ridicat ancora şi deoarece la aceste latitudini se 
lăsa noaptea fără tranziţie, a dispărut curând în întuneric. 

Ce se petrecea între timp în palatul viceregelui din Valparaiso? 

Don Esteban prezida din nou consiliul. 

— Am obţinut, a declarat el consilierilor, frumoasa sumă de 
jumătate de milion de pesos ca preţ pentru sclavii mei. Din 
nefericire, norocul nu mi-a fost credincios. Am pierdut la joc 
sume mari, şi celelalte cheltuieli mult prea imense mi-au 
deşertat cuferele. Insă există mereu mijlocul de a le umple. Il voi 
retrimite pe amiral pe insula Vaihu. De această dată vreau ca să 
ia cu el un echipaj foarte numeros, ca să aducă un număr mai 
mare de prizonieri. La nevoie, se va transporta în Chili toată 
populaţia insulei. Aceştia sunt nişte oameni foarte folositori. Marii 
proprietari nu vor mai lucra decât cu ei. 

Asta era foarte exact. Insă nu-i mai puţin adevărat că insularii, 
se stingeau rapid, mai ales în mine. Nostalgia îi făcea să se 
îmbolnăvească şi să moară. Insă proprietarii chilieni atribuiau 
această depresiune absenței femeilor şi insistau pe lângă 
vicerege să aducă la Valparaiso toată populaţia în bloc, fără 
deosebire de vârstă şi de sex. Se putea totuşi să fie lăsaţi pe 
insulă bătrânii incapabili să fie folosiţi şi neavând multă vreme de 
trăit. Proprietarii se ofereau să plătească ceea ce li se cerea, fără 
a se târgui. Ei puteau dispune de milioane. Ceea ce îl îngrijora 
îndeosebi era lipsa mâinii de lucru. Dacă viceregele le asigura 
aceasta din abundență, ei n-ar fi ezitat să-i dea o parte mare din 
venituri. Cum ar fi putut rezista don Esteban la aceste oferte atât 
de atrăgătoare? Milioanele! Acesta era singurul său vis. El 
expuse deci intimilor săi consilieri noile sale planuri, după cum 
am văzut, trimiterea amiralului la Vaihu cu nişte forţe mai 
importante, ca să transporte în Chili, pe cât posibil, întreaga 
populaţiei a insulei. 

Unul din consilierii săi i-a cerut atunci să ia cuvântul. Acesta 
era un om scund şi cocoşat, cu o înfăţişare vicleană, ai cărui ochi 
sticloşi aveau ciudate pupile verzi vărgate cu galben. Erau nişte 
ochi de felină. 

— Excelenţă, a început el cu o voce spartă, te rog foarte umil 
să nu-i acorzi o prea mare încredere amiralului. Cine ştie dacă 
serviciile sale nu sunt făcute într-o complicitate, ca să vândă la 
preţuri joase şi fără ştirea voastră, sclavii în nordul provinciei 
Chili, proprietarilor, care fireşte, nu se vor lăuda cu asta. În acest 
fel se vor fi deturnat sume considerabile pe seama voastră şi 
aceasta ar explica micul număr de insulari ce vă sunt aduşi din 
expedițiile sale. Nu vreau să insinuez nimic, însă este de datoria 
mea să vă pun în gardă. 

Cele spuse au avut un efect imediat asupra gândirii 
viceregelui, judecând după modul cum şi-a răsucit mustata. 

— De fapt, a spus el după o tăcere, ai dreptate. In afacerea cu 
banii nu este prudent să te bizui în întregime nici pe cei mai buni 
prieteni. Mă tem de asemenea că amiralul să nu aibă toată 
capacitatea si energia dorită. El n-a ştiut bine să se descurce 
ultima oară. 

— Nu, asta-i sigur, a susţinut un alt membru al consiliului, care 
cunoştea slăbiciunea viceregelui pentru măgulire. Eşti doar 
comandantul suprem, de ce nu iei personal conducerea acestei 
flote? Vei avea mai multă autoritate asupra marinarilor şi a 
soldaţilor. Şi sunt convins că vei reuşi mai bine, personal, 
realizarea planurilor care urmăresc transferul în bloc a populaţiei 
insulei în Chili. 

La această sugestie don Esteban a tresărit orgolios şi vesel. 

— Da, iată ce se numeşte un sfat bun! a exclamat el. Am să 
preiau personal comanda expediției. De altminteri, suntem în 
sezonul cel mai potrivit, acela scutit de furtuni. Voi da imediat 
ordin de pregătire pentru drum. 

Amiralul recent promovat nu se gândise defel să vândă 
insularii în altă parte. Fata i s-a lungit când l-a anunţat viceregele 
că de această dată îşi asumă el însuşi comanda expediției, si 
când a adăugat: 

— Eu îmi voi face treaba cu totul în alt mod şi garantez cu 
funcţia mea de vicerege că mă voi întoarce cu întreaga 
populaţie. La ce sunt buni aceşti insulari acolo, pe culmile 
stâncilor? Aici vor fi cu mult mai folositori. 

Don Esteban îşi freca dinainte mâinile. Credea de-acum că va 
atrage milioane în lăzile sale. Destul de greu putea să aştepte, în 
nerábdarea lui, să tracă timpul cu pregătirile pentru drum. li 
hártuia pe ofiţeri şi îndeosebi pe amiral, ca să fie totul gata în cel 
mai scurt termen. La vestea hotărârii viceregelui, marii 
proprietari n-au mai putut de bucurie. Aveau să aibă cu toţii 

muncitorii ce le trebuiau! Din toate părţile s-a revărsat un potop 
de scrisori de felicitare şi de încurajare la adresa lui don Esteban. 
In câteva zile flota a fost echipată, armată şi gata să-şi înalțe 
velele. Vremea era minunată şi vântul favorabil. Viceregele, 
înconjurat de un strălucit stat major, s-a urcat la bordul celei mai 
mari corăbii, care trebuia să-i poarte pavilionul său. Au sunat 
clopotele şi au bubuit tunurile, de parcă era vorba de o expediţie 
glorioasă. Şi totuşi, cele şase corăbii mergeau să dea peste cap 
un loc uitat al paradisului terestru, pentru a semăna teroare şi 
întristare la o populaţie care nu făcuse niciodată cuiva vreun rău, 
şi care dorea să continue să trăiască în simplitate şi pace! 

Nobila inimă a unei fecioare 


La Vaihu domneau din nou calmul şi tihna. Bunii indigeni se 
îndeletniceau ca de obicei de ocupațiile lor paşnice şi nu-şi 
aminteau decât de cruzimile acelora care îi răpiseră în mod 
barbar pe cei dragi, existenţa lor idilică fiind atât de tulburată. O 
altă amintire, mai plăcută, le rămăsese în insulă, trăind în toate 
inimile, însă mai ales în cea a nobilei Ponape. Tânăra suverană 
nu înceta să privească în partea de nord-vest, acolo unde 
dispăruse corabia neagră ce-l adusese pe tânărul şef îmbrăcat în 
roşu, a cărui figură era bărbătească, serioasă şi plăcută şi care, 
spre deosebire de cruzii spanioli, se purta omeneste cu insularii. 
Aceştia, urmând recomandările făcute de Morgan la plecarea sa, 
instalaseră o pază puternică pe stânci. Observau marea mai ales 
în direcţia estică, în partea de unde se năpustiseră deja de două 
ori nenorocirea. A fost bine că urmaseră sfatul lui Morgan, căci 
într-o zi, când soarele ajunsese la zenit, pândarii au semnalat 
sunând din cochilii, ceva suspect la orizont. Erau şase case 
plutitoare ce se apropiau de insulă cu toate velele. Flota 
nesătulului si necruţătorului vicerege venea să depopuleze 
Vaihu. Indigenii au fost cuprinşi de o panică de nedescris. Ei s-au 
retras în masă pe înălţimi, unde şi-au adunat provizii. Nu aveau 
nevoie de apă, aici erau numeroase cisterne naturale. Şi-au 
părăsit colibele, şi micile şi paşnicele lor sate unde-şi petrecuseră 
atâta vreme zilele au rămas pustii. Ce puteau să facă fără arme 
şi fără ajutor împotriva îngrozitorilor oameni albi ce veneau într- 
un număr atât de mare. Câteva ore mai târziu, cele şase corăbii, 
într-un şir impunător, s-au oprit în faţa insulei şi au aruncat 
ancorele în faţa unui loc unde coasta era abordabilă. Nu era 
folositor să se facă o debarcare pe timp de noapte. Sărmanii 
indigeni nu puteau să scape. Nu le rămânea decât să suporte 
trista lor soartă. Spaniolii au amânat deci coborârea pentru a 
doua zi dimineaţa. In timpul nopţii insularii au văzut focurile 
navelor si au auzit exclamatiile barbare şi cântecele zgomotoase 
ale echipajelor. Ceea ce le-a umplut inimile de spaimă şi i-a 
aruncat în culmea groazei. Pe înălțimile insulei ardeau de 
asemenea focuri mici, în jurul cărora stăteau adunaţi tremurând 
insularii. Se priveau în tăcere, cu feţele întunecate, uniţi în 
gândul înspăimântător că a doua zi va reîncepe împotriva lor 
oribila vânătoare de oameni. 

Bătrânii erau grupaţi împreună si se întreţineau cu voce joasă 
despre destinul ce-i lovea, pe ei şi copiii lor, căci înțelegeau că de 
această dată nimeni nu va putea scăpa de oamenii albi veniţi 
într-un număr aşa de mare. Bătrânul centenar de care am vorbit 
era în mijlocul acestei adunări ridicându-şi ochii pe jumătate 
voalati spre stele, unde se aflau zeii, ca si cum i-ar fi implorat pe 
aceştia. Spre miezul nopţii s-a prezentat deodată la bătrâni o 
femeie îmbrăcată în alb. Aceasta era tânăra suverană Ponape. 

— Zeii sunt mânioşi, a spus ea cu o voce tremurând de 
emoție, ridicându-şi în acelaşi timp frumosii şi luminosii ei ochi 
spre cerul înstelat. Ponape vrea să le liniştească furia. Cândva un 
prinţ, şeful acestei populaţii, s-a jertfit pentru ca poporul să-şi 
regăsească fericirea. Mi-a spus asta acest bătrân venerabil, a 
adăugat ea arătându-l pe centenar. Ei bine! Ponape a luat o 
hotărâre. Ea vrea să se ofere ca sacrificiu zeilor, pentru poporul 
său, şi acest bătrân îmi va fi sacrificatorul. Zeii îşi vor linişti 
mânia şi atunci cruzii vânători de oameni se vor îndepărta de 
insulă. 

N-a răspuns nimeni, însă toţi o priveau cu tristeţe şi cu 
recunoştinţă pe tânăra eroină ce se oferea atât de curajos morții. 
Pentru ei, voinţa suveranei era o poruncă fără replică. 

— Să te binecuvânteze zeii, inimă nobilă! a strigat atunci 
vârstnicul personaj. Ei te vor lua şi te vor duce ca să stai printre 
stele şi poporul tău pe care l-ai salvat te va adora precum adoră 
pe prinţul căruia vrei să-i urmezi máretul exemplu. 

S-a lăsat o tăcere religioasă. Ponape s-a sprijinit de o piatră 
acoperită de sculpturi ciudate, luminată de focurile nocturne şi 
pe care se făceau adesea sacrificii de prinți. Pe această piatră 
sacră voia la rândul său Ponape să-şi ofere ofranda. Bătrânul a 
lipsit o clipă. A revenit cu pas încet. In mână ţinea un instrument 
lunguiet de formă arhaică, o piatră şlefuită, ascuţită şi tăioasă, 
cu un mâner rudimentar dintr-o creangă de copac. Acest cuţit 
antic de sacrificiu era ascuns într-o crăpătură de stâncă. El s-a 
apropiat de Ponape şi ridicând încet lama de silex, în timp ce toţi 
asistenții făceau cerc în jur, ca nişte statui: 

— lată, a spus el cu voce tremurătoare, cuțitul care ucide 
prinții. De acolo de sus ne privesc zeii. Regina noastră Ponape va 
urca şi ea printre stele şi de acolo ne va trimite ajutorul divin! 

Ponape a închis ochii şi şi-a întins mâinile, aşteptând să 
primească lovitura mortală. Bătrânul, a cărui mână tremura mai 
înainte, a luat cu siguranţă arma, pe care a ridicat-o şi şi-a lăsat 
cuțitul de sacrificiu în jos să cadă în sânul feciorelnic al Ponapei, 

când deodată a răsunat un strigăt sonor: 

— Opreşte! 

Toţi s-au dat înapoi surprinşi, în acelaşi timp când un braţ de 
fier oprea mâna sacrificatorului. In faţa lor era un european. S-a 
produs un moment de panică: se credea că spaniolii se 
strecuraseră pe furiş până în refugiul lor. Insă Ponape a slobozit 
un strigăt de bucurie. Ea l-a recunoscut pe Morgan, apoi pe 
Andre, şi în sfârşit pe insularul interpret! 

— Ce se petrece aici, totuşi? De ce vrea bătrânul să o ucidă pe 
această fată? 

Interpretul, care cunoştea obiceiurile indigenilor n-a avut 
nevoie să pună întrebări pentru a-i explica lui Morgan că era 
vorba de un sacrificiu, în care tânăra suverană îşi jertfea de 
bunăvoie viaţa. 

— Da, a strigat bătrânul înțelegând ceea ce putuse spune 
interpretul. Prinţesa vrea să se jertfească pentru a-şi salva 
poporul, şi oamenii albi care s-au arătat că sunt prietenii noştri, 
nu trebuie să intervină ca s-o împiedice. 

— Aşa ceva nu poate să ajute la nimic! a replicat Morgan când 
interpretul a tradus cuvintele bătrânului. Lasă-te de toate 
pregătirile. Nu există decât un Dumnezeu acolo sus, care nu vrea 
sacrificii sângeroase şi nici mai ales sacrificii omeneşti. El m-a 
trimis ca să vă scap de persecutori. Este adevărat, pentru 
moment sunt singur. Insă corabia mea navighează la o oarecare 
distanţă. Am văzut corăbiile spaniole şi am alergat încoace cu o 
barcă, ca să vă dau curaj şi speranţă. Superioritatea numerică a 
spaniolilor nu-mi permite să-i atac pe invadatorii voştri, cel puţin 
deocamdată. Insă aveţi încredere şi vă voi salva. Dar nu cu 
sacrificii sângeroase! Nu voi permite niciodată aşa ceva. 

Bătrânul şi-a aruncat departe de el cuțitul de sacrificiu. 

Poate citise în ochii lui Ponape sentimentul de dragoste pentru 
străinul care a readus-o la viaţă. In tot cazul, supuşii şi ea însăşi îl 
socoteau pierdut. Cum ar putea străinul alb, singur şi numai cu o 
corabie, să alunge pe cei şase uriaşi duşmani? 

Oricât de cutezător ar fi fost Morgan, cu siguranţă că nu se 
gândea la o întreprindere atât de îndrăzneață. 

insă intenţiona ca înainte de a se face ziua să stea în 
ambuscadă după insulă, ca să pândească o clipă favorabilă. In 
acest timp, alte două corăbii ale sale, încă foarte îndepărtate, 
atrase de canonadá, îi vor veni în ajutor. Morgan, care-şi 
întocmise un plan provizoriu cu obisnuita sa iutealá în hotărâri, s- 
a întors spre Ponape: 

— Ai încredere în mine, i-a spus el din nou prin interpret. Chiar 
dacă spaniolii coboară pe insulă ca să-şi facă murdara lor 
vânătoare şi să-i ia pe nefericiţii tăi supuşi, nu-ţi părăsi defel 
speranţa. li urăsc ca şi tine pe aceşti diavoli cu înfăţişare 
omenească. Promite-mi deci, aşteptând, că nu te vei sacrifica, 
Ponape. . 

— |ti fágáduiesc, a răspuns tânăra prinţesă, prin interpret. Imi 
voi păstra încrederea în tine si în destinele poporului meu. M-am 
gândit mult după plecarea ta. Sunt gata să cred că acest 
Dumnezeu de care mi-ai vorbit că te-a trimis în ajutorul nostru. 

— Ei bine! Adio şi pe curând! a încheiat Morgan în grabă. Cu 
siguranţă că o forţă providenţială m-a făcut să vin aici la timp ca 
să te salvez. Plec, însă mă voi întoarce repede! 

Când s-a făcut ziua, spaniolii au început să-şi facă pregătirile. 
Au pus pe mare şalupe încărcate cu o mulţime de oameni din 
echipaje şi au înaintat cu toată puterea ramelor spre locul de 
debarcare. Au sărit pe uscat şi s-au cátárat imediat pe insulă, 
unde s-au risipit în grupuri. Ináltimile unde se refugiase prinţesa 
şi majoritatea insularilor, la sfatul lui Morgan, nu erau uşor de 
escaladat însă alte ridicături erau mai accesibile. Aici au apărut 
spaniolii si indigenii înspăimântați la vederea duşmanilor 
înarmaţi, s-au repezit ca o turmă în interiorul insulei părăsindu-şi 
puternicele lor poziţii. Insă alţi spanioli i-au primit cu strigăte şi i- 
au împresurat fără greutate. Acolo se aflau peste trei sute de 
indigeni, aproape toti bărbaţi. Bandele de mateloti i-au împins 
înaintea lor cu vociferări şi hohote de râs, până la plajă, unde i- 
au prins şi legat pe aceşti nefericiti, care nu opuneau nici o 
rezistenţă şi i-au îngrămădit în bărci, conducându-i imediat spre 
corăbii. Viceregele, care-i aştepta de pe înaltul vas amiral, a 
strigat văzând feţele iluminate de bucurie şi triumf: 

一 De această dată sunt ai noştri! Ce flăcăi voinici! Totul este 
binevenit. Lăsaţi-i pe jumătate pe corabia mea si pe ceilalţi pe 
Santa Catharina. Şi acum să ne întoarcem să căutăm alţii! 
Trebuie s-o sfârşim cu ridicarea întregii populaţii a insulei. 

Sfârşitul şi groaza 


Viceregele era peste măsură de satisfăcut văzând pe aceşti 
nefericiţi insulari ce urcau de-a lungul scărilor din coasta 
corăbiilor, supuşi ca nişte oi, ce se lăsau docili îngrămădiţi în 
fundul calei ca animalele. 

— Dar aceştia nu sunt oameni, a strigat don Esteban, oricât de 
puternici muşchi ar avea, sunt nişte oi! De altfel, nu are 
importanţă. Vor lucra şi atunci vom vedea dacă sunt buni pentru 
sclavie. Şi iată, de pe acum trei sute, printre care şi câteva 
femei! Voi obţine o mulţime de bani peşin! 

Şalupele, uşurate de încărcătura lor omenească erau gata să 
se reîntoarcă pentru a lua pe spaniolii rămaşi pe insulă, care-şi 
continuau cu zel vânătoarea. Ponape, care nu părăsise înălţimea 
cea mai inaccesibilă, şi-a ridicat mâinile spre răsărit, chemând cu 
înfocare, pentru ea şi poporul său, ajutorul divin şi de asemenea, 
din adâncul inimii, ajutorul lui Morgan! 

— Dumnezeu al albilor, implora ea în lacrimi, ajută-ne în 
nenorocirea noastră, şi atât cât voi trăi, te voi servi cu 
înflăcărare! 

In ce-l privea, don Esteban la prova corăbiei sale, aştepta cu 
nerăbdare să se încheie depopularea insulei. 

Deodată a răsunat o voce pe catargul de veghe, deasupra 
sinistrului vicerege: o velă la vedere! 

Viceregele s-a întors. Instantaneu, el a privit în largul mării. 

— Unde este corabia, nu văd nimic! a strigat el uluit. 

一 Ba da! In partea aceea, excelenţă! i-a răspuns unul din 
ofiţerii ce erau pe lângă el. O corabie ciudată, care vine cu o 
viteză straşnică. Se apropie ca un vânt de furtună! 

Intr-adevăr, era corabia neagră lui Morgan, care ieşise din 
ambuscada sa din spatele insulei. Viteazul căpitan de pirați nu 
putuse să asiste indiferent multă vreme la un asemenea act de 
barbarie. Fără să-l oprească dojenile bătrânului Andre, care-i 
demonstra superioritatea numerică a celor şase corăbii spaniole, 
el îşi întocmise un plan de o îndrăzneală rară. A pornit imediat 
înaintea celor două nave spaniole mai mari: corabia amiral pe 
care se afla viceregele şi suita sa, şi Santa Catharina, amândouă 
încărcate cu nefericiţii insulari prizonieri. 

— Am să trec printre cele două corăbii, i-a spus el lui Andre, 
care-l implora să nu se expună unui dezastru, şi înainte ca să 

aibă vreme să-şi trimită salvele, mă voi lipi de flancul corăbiei 
amiral, pe care o voi aborda. Asta mă va adăposti şi le va 
împiedica pe celelalte corăbii să tragă asupra mea. 

Era o idee genială, însă trebuia ca Morgan să o pună în 
practică. Aceasta s-a făcut cât ai clipi din ochi. Corabia neagră a 
lui Morgan, cu toate pânzele ridicate, a fost împinsă de vânt spre 
corabia amiral, care nu se aştepta la această manevră 
îndrăzneață. Corabia lui Esteban a fost acostatá cu iuteala 
fulgerului si piratii au invadat imediat puntea ei cu strigáte de 
„Trăiască căpitanul Morgan!" Aici s-a produs o confuzie 
inspáimántátoare. Viceregele a dispărut, probabil fugind, în 
interiorul navei. Imbulzeala a devenit furioasă şi îngrozitoare. 
Piraţii stăpâniţi de o ură ucigătoare împotriva duşmanilor lor, și- 
au folosit în chip înspăimântător armele. Morgan secera în jurul 
său cu lunga şi greaua lui sabie. In cele din urmă, piraţii n-au 
întârziat să devină stăpâni deplini pe corabia viceregelui. 
Celelalte corăbii nu puteau să tragă asupra amiralului, unde şi-ar 
fi ucis compatrioţii împreună cu duşmanii lor. Morgan a văzut că 
ele se pregăteau să ridice ancora, ca să înainteze şi să-l atace 
din flanc. Insă el nu era omul care să se lase surprins. Mai 
prompt decât adversarii, a cerut să se îndepărteze ancora, şi 
marea corabie a viceregelui, cu corsarul prins de flancul său, a 
fost antrenată de puternicul curent al insulei spre Santa 
Catharina. Membrii echipajului acesteia din urmă erau încă la 
cabestan, încercând să-şi ridice ancora. N-au putut şi de 
altminteri au renunţat şi să tragă salve asupra corăbiei amiral, 
care l-ar fi ucis chiar pe viceamiral. Nu-i rămânea lui Santa 
Catharina altceva de făcut decât să susţină, şi dacă putea, să 
respingă abordajul. Spaniolii au deschis totuşi asupra piraţilor foc 
de muschete, care departe de a-i opri pe atacatori, le-a sporit şi 
mai mult elanul. Morgan în fruntea lor era de-acum pe punte şi s- 
a încins o nouă luptă ucigătoare, care a durat mai multă vreme, 
dar s-a terminat şi ea în avantajul piraţilor. Intocmai ca nişte 
demoni dezlántuiti, aceştia i-au urmărit pe spanioli până în 
baterii, însă fără a se atinge de inofensivii indigeni, care trebuie 
să fi crezut că venise sfârşitul lumii. Morgan mai avea de făcut 
faţă şi la celelalte corăbii ce mai rămăseseră. A luat repede 
măsuri: n-a lăsat decât un număr strict necesar din oamenii săi 
pe cele două corăbii cucerite şi a strigat cu o voce tunătoare: 

— Acum, bravii mei, la bordul corăbiei negre! Vom face să 
vorbească tunurile! 

In pofida disproportiei numerice, Morgan avea însă avantajul 

extremei mobilități a corăbiei lui si a calităţii superioare a 
echipajului. De asemenea, era susţinut de sentimentul că lupta 
pentru o cauză bună, împotriva unui duşman atât de urât. 
Corabia neagră a trecut rapid în spatele celor două corăbii 
spaniole capturate. Şi înainte ca celelalte să aibă timp să se pună 
la adăpost, Morgan le-a trimis una după alta mai multe salve 
formidabile, datorită manevrei precise şi extraordinar de rapidă a 
tunarilor săi. 

— Haide! Vitejilor, arátati-le acestor ticăloşi de spanioli cum fi 
tratează Morgan pe vânătorii de sclavi! 

Spaniolii revenindu-şi cu greu din surprindere, şi-au descărcat 
şi ei tunurile şi duelul de artilerie a făcut ravagii. Au fost 
numeroşi morţi de ambele părţi şi s-au produs avarii grave. Insă 
deodată Andre a slobozit un ura furtunos, care i-a făcut să 
tresară pe duşmani. Prin fum se puteau vedea două corăbii mari 
apropiindu-se iute cu toate pânzele, care aveau curând să 
egaleze şansele luptei. Acestea erau, evident, celelalte două 
corăbii ale lui Morgan, atrase de canonadă. 

— Tineti-vá bine, camarazi! a strigat Andre. lată-i pe ai nostri 
care îi vor ataca pe spanioli din spate! 

Spaniolii observaseră şi ei pe aceşti noi adversari, însă 
credeau că aveau timp s-o sfârşească cu Morgan, înainte de 
sosirea lor. Atunci tânărul şef al piraţilor, care nu voia să-şi 
expună corabia unei distrugeri totale, s-a retras între cele două 
corăbii deja capturate şi cele trei n-au format decât un bloc, a 
căror pereţi exteriori ofereau un adăpost corăbiei cu pavilion 
negru. Pe puntea corăbiei amiral furnicau insularii, care îl 
aclamau pe Morgan, binefăcătorul şi salvatorul lor. 

— Căpitane, a strigat unul din piraţii rămaşi pe puntea 
amiralului, priveşte penele strălucitoare ale acestei păsări, care 
strigă fără încetare: Sunt viceregele provinciei Chili! şi care 
tremură din toate oasele pentru existenţa lui! 

Morgan a sărit imediat la bordul corăbiei amiral, unde l-a găsit 
pe don Esteban, care a căzut în genunchi cerând îndurare. 

— Vai! Tu eşti, ticălosule, tu vânătorule de sclavi, care ai venit 
să-i nenoroceşti pe pasnicii locuitori ai acestei insule, vânându-i 
ca pe nişte animale, ca să-i duci în robie în Chili! Pentru un 
bandit de teapa ta nu există nici o milă! Du-te să ceri îndurare în 
infern! De la mine este zadarnic! Hei! Báieti, treceti-i o parâmă 
pe grumaz şi fixaţi celălalt capăt pe cea mai înaltă vergă! 

Toate acestea se petreceau pe fondul bubuiturilor de tun ale 
spaniolilor, care acum nu se retineau şi trăgeau asupra corăbiei 

amiral, unde îi vedeau pe pirați şi indigeni. Căpitanul Morgan, 
fără a se îngrijora de ghiulele, le-a spus prin interpret indigenilor 
ce-l înconjurau: 

— Cinste vouă! Voi aţi fost victimele şi acum veţi fi acei care 
fac dreptate! lată-l pe monstrul care a vrut să vă ducă la pieire, 
după ce v-a distrus fericirea! Trageti de această funie şi veţi 
avea satisfacția de a-l spânzura pe don Esteban, viceregele din 
Chili. Asta îi va învăţa pe spanioli cum curăţă Morgan lumea de 
asemenea tirani. 

N-a trebuit să li se spună insularilor de două ori, şi mizerabilul, 
ce se zbătea, striga: 

— Indurare, milă! Voi plăti preţul pe care îl veţi vrea! 

A fost ridicat în vârful catargului, unde cadavrul său a rămas 
suspendat, ca un exemplu al tratamentului ce-l rezerva Morgan 
vânătorilor de sclavi. 

Intre timp, poziţia tânărului erou devenise mai puţin critică. 
Tunurile celorlalte două nave au început să bubuie şi spaniolii 
prinşi între două focuri, se gândeau să fugă. Insă era prea târziu. 
Corabia neagră a ieşit din adăpost şi a tras câteva salve teribile, 
şi pe corăbiile inamice s-au văzut zburând tándári, velele căzând 
cu catargele şi vergele rupte. Imediat spaniolii şi-au coborât 
pavilionul. I| văzuseră executat pe vicerege după capturarea 
vasului amiral şi a Santei Catharina. Corăbiile lor erau dislocate şi 
luau apă din toate părţile. Ei şi-au depus armele, înăbuşindu-şi 
turbarea neputincioasă. 

Pe cei trei corsari a izbucnit o mare bucurie. Toată lumea 
aplauda executarea viceregelui din Chili. Nu mai puţin bucuroşi 
erau sărmanii insulari, din care unii suferiseră deja brutalitatea 
spaniolilor, observându-se deja pe spatele lor lovituri de bici. Il 
aclamau fără încetare pe Morgan, eliberatorul lor. Corbia neagră, 
expusă mai mult unei grindine de ghiulele, suferise câteva avarii, 
însă ţinea încă bine la mare. In vârful tuturor corăbiilor spaniole 
capturate flutura acum pavilionul negru cu cap de mort. Flota se 
apropia încet de ţărmul insulei Vaihu. S-au pus din nou şalupele 
pe mare si nefericitii insulari au fost readusi pe insula lor. Incă 
împurpurat de luptă, tânărul căpitan a ţinut să aibă onoarea de 
a-i conduce el însuşi pe acest pământ pe care-l iubeau şi unde nu 
avea nimeni să le mai tulbure fericirea. Pe una din stâncile de pe 
țărm a apărut bătrânul centenar, care şi-a întins mâinile spre 
Morgan ca pentru a-l binecuvânta. 

— Sacrificiul s-a săvârşit! a strigat bătrânul radiind de bucurie. 
Tânăra suverană şi-a oferit viaţa, şi cu toate că n-a curs sângele 

său, zeii i-au primit ofranda şi i-au satisfăcut rugămintea. Ei ne- 
au trimis un eliberator! 

In ce-o privea pe Ponape, ea a alergat înaintea lui Morgan 
radiind de bucurie, când acesta a ieşit din prima barcă. A apăsat 
din nou pe inima ei mâna salvatorului si binefácátorului poporului 
sáu. Acest gest simplu de recunoştinţă spunea mai mult decât 
nişte cuvinte. De-acum înainte ea credea în Dumnezeul puternic 
şi invizibil al oamenilor albi. Sclavii eliberaţi s-au întors cu inima 
plină de fericire la paşnicele lor colibe din sânul naturii 
încântătoare. Şi în timp ce spaniolii prizonieri gemeau la rândul 
lor, umiliti de eşecul odioasei lor expediţii, piraţii scoteau un 
ultim ura de triumf: 

— Trăiască căpitanul Morgan, protectorul inocenților, 
apărătorul celor slabi, eliberatorul oprimatilor! Trăiască Morgan, 
regele nărilor! 

OR UMANE „CIVILIZATE”, CĂREIA 


Lu CĂZUT VICTIME POPULAȚII ÎNTREGI 
DIN ZONA PACIFICULUI ŞI AFRICI I 


SCLAVIA, 0 PATĂ RUSINOASÁ PE FATA 


FIINTEL 


